Szeretek szabályok szerint szerkeszteni (vagy a többség álláspontja alapján), tehát jó, ha ezt a kérdéskört körbejárjuk (nem vagyok benne biztos, hogy erre ez a felület a legalkalmasabb).

Az említett wiki mondat általánosságban szól a "node" használatáról. Ott nem látok olyat, ami egy település középpontját határozná meg (a wikiben "admin_centre", ha jól látom, de ebben a szanaszban nem említik). 

Én a településnevet a település körülbelüli "súlypontja" közelében igyekeztem elhelyezni, és fontos szempont, hogy a név látható legyen. Megjegyzem: ugyanúgy az adatbázis része a név akkor is, ha látszólag 50 m-rel arrébb van. 

Én azt gondolom, hogy a "település központja" egy elvont fogalom, nem pedig egy fizikailag meghatározható földrajzi hely.

Egy településhez nem csak utak és épületek tartoznak, hanem például zöld területek, "mező" is.

Elhangzott érvként, hogy nem a renderelőknek szerkesztünk, de hadd kérdezzek vissza: az útvonaltervezőknek szerkesztünk? 

Ha igen, akkor melyik szoftverről van szó? 

Egyébként ha igazi útvonaltervezőt feltételezünk, akkor az bizonyára a járható utakra korlátozza a javasolt útvonalat, ha valaki egy település nevére keres rá. Mellesleg egy útvonaltervező egyúttal "renderelő szoftver" is. Nem tudom, miért kellene ez utóbbit előnyben részesíteni a renderelők között. Ha a felhasználások számát néznénk, valószínűleg többet használják a térképet "natúrban", útvonaltervezés nélkül (ez utóbbi a térképhasználat egyik esete, annak részhalmaza).